**Кулбекова Фарида Жакановна**

**«Күншуақ» ортаңғы топ тәрбиешісі**

**Білім беру саласы:** «Шығармашылық»

**Ұйымдастырылған оқу іс-әрекеті:** «Мүсіндеу»

**Тақырыбы:** «Алдар көсеге көмектесеміз»

**Мақсаты:**Балалардың мүсіндеуге әдіс-тәсілдерді дұрыс пайдалана білу дағдыларын қалыптастыру. Ермексазды дөңгелету, ширату, созу, біріктіру тәсілін тереңдету. Үлкендерге қол ұшын беруге тәрбиелеу. Еңбекке баулу, берілген тапсырманы соңына дейін тиянақты орындауға үйрету.

**Әдіс тәсілдер:** көрсету, түсіндіру, сұрақ-жауап, көрсету, мадақтау, тосын сый.

**Көрнекі құралдар:** Теледидар, тау, өзен, балық, жылан.

**Сөздік жұмыс:** Жылан, тау, теледидар.

**Көптілділік компонент:** Жылан- змея-snake.

|  |  |  |
| --- | --- | --- |
| **Іс-әрекет**  **бөлімдері** | **Тәрбиешінің іс-әрекеті** | **Балалардың**  **іс-әрекеті** |
| **Ынталандыру,**  **сезімді ояту** | (Балалар музыка әуенімен топқа кіреді, шеңберге тұрады.)  Тәрбиеші: Балалар қараңдаршы бүгінгі күн қандай тамаша, бүгін бізде ерекше күн, себебі, бізге көптеген қонақтар келіпті, қане бәріміз амандасайық:  -Сәлеметсіздерме!  -Здравствуйте!  Шаттық шеңбер  Достар бірге жүреміз,  Бірге ойнап күлеміз.  Бірге балық аулаймыз,  Міне біздер қандаймыз.  Бөлінбейді іргеміз,  Әрқашанда біргеміз. | Балалар топқа музыка әуенімен кіріп, қонақтармен амандасып, шаттық шеңбер жасап, «Достар» жырын айтады. |
| **Ізденістер,**  **ұйымдастыру** | Тәрбиеші: Балалар, біз мультфильм көргенді жақсы көреміз, солай емеспе? Ендеше біз қазір қонақтарымызбен бірге Алдар Көсе ертегісін тамашалайық. (Балалар орындарына отырып мультфильм көреді)  Тәрбиеші: Балалар, сендерге Алдар Көсе ертегісі ұнады ма, балықшы неге жылады? Оған кім көмектесемін деді?(Алдар Көсе келеді)  Алдар: О-о-о мен қайда келдім?  Тәрбиеші: Бұл балабақша, сіз «Құлыншақ» тобына келдіңіз, балалар, қане бәріміз амандасамыз.  Балалар: Сәлеметсізбе!  Тәрбиеші: Алдар ата, сіз жаңа ғана теледидарда жүр едіңіз, мында қайдан жүрсіз?  Алдар: Мен байды қалай алдарымды білмей жүрмін, маған көмектесесіңдерме?  Балалар: Жарайды, сізге қандай көмек керек?  -Мен байдың балығын жылан деп алдайын деп едім бір жылан ұстай алмай қойдым, маған жылан жасап беріңдерші, сендер жасай аласыңдар ма?  -Иә, біздің балалардың қолынан көп нәрсе келеді. Біз жылан, құрт, ұлу жасап көргенбіз, солай емеспе балалар?!  Алдар: Ендеше балалар, сендер шаршап қалмас үшін мен бір ойын ойнатайын. Мен сендерді алдаймын, ал сендер алданып қалмаңдар.  Сергіту сәті: Алдармен ойын ойнайды.  Тәрбиеші: Ал енді балалар орнымызға отырып, атамызға тезірек жылан жасап берейік, ең бірінші тазалықты сақтап, жеңімізді түрейік.  -Ендеше балалар, қане жұмысқа кірісейік.  Тәрбиеші балалардың жұмысын бақылап жүреді, көмек қажет ететін балаларға көмектесіп, бағдар береді.  Алдар: Ой, қандай шебер балалар. Мына жыландар шын жылан сияқты екен. Мен бұларды алып байдыалдап келейін.  Тәрбиеші: Балалар, Алдар атамыз байды қалай алдайтынын көрейік, бәріміз орнымыздан тұрып, теледидарға жақындайық. (Балалар Алдар Көсенің байды алдағанына куә болады.) | Мультфильм көргенді ұнататындарын айтады.  Тәрбиешінің сұрақтарына жауап береді  Алдар атаның келгеніне таңқалады.  Балалар жыланды қалай жасайтындарын естеріне түсіреді.  Жыланның орысшасын және ағылшыншасын айтады.  Алдамен «Мен алдаймын» ойынын ойнайды.  Балалар ең бірінші ермексазды үзіп алып алақан арасына домалақтап, жұмсартатындарын айтады.  Балалар жұмысқа кіріседі.  Қызығушылық танытып, теледидарды тамашалайды. Балалар, Алдар Көсенің байды алдағанына қуанады. |
| **Қорытындылау,**  **өзін-өзі бағалау** | Топқа Алдар ата мен балықшы келеді.  Алдар: Сіздің балығыңызды қайтарып алуға, мына балалар көмектесті.  Балықшы: Ой рахмет, балалар, мен сендерге алғысым ретінде бір балық аулап берейін(Қармаққа алтын балық түседі, ішінен тәтті дәрумендер шығады). | Балалар балықшыға балық аулауға көмектеседі. Алтын балық түскеніне таңқалады. Тәтті дәрумендер алып қуанады. |

**Күтілетін нәтиже:**

**Білуі тиіс:** Жыланның бейнесін мүсіндеу

**Көрсете алады:** Үлкенге қол ұшын беру

**Түсінігі:** Мүсіндеудің әдіс-тәсілдерін дұрыс орындау